Tsinqi de Bemaraha Təbiət Qoruğu

Tsinqi de Bemaraha Təbiət Qoruğu — Madaqaskarın qərb sahilinə yaxın Melaki regionunda yerləşən təbiət qoruğudur. Bənzərsiz coğrafiyası, qorunan manqrov meşələri, vəhşi quş və lemur populyasiyalarına görə ərazi 1990-cı ildə UNESCO-nun Ümumdünya irsi  siyahısına daxil edilmişdir.

 Milli park 
Mühafizə olunan ərazinin cənub ucu sonradan 666 km2 ərazini əhatə edən Tsinqi de Bemaraha Milli Parkına dəyişdirildi. Mühafizə olunan ərazinin şimal ucu 853 km2 ərazini əhatə edən təbiət qoruğu olaraq qalır (Réserve Naturelle Intégrale). Bura Manambolo çayı üzərindəki qayalıqların üstündəki iynə şəkilli əhəng daşı formalaşması ilə xarakterizə olunur. İnanılmaz dərəcədə kəskin əhəng daşı formalaşması avadanlıq və əti asanlıqla kəsə bilər ki, bu da onları keçməkdə çətinlik yaradır. "Tsinqi" sözü "ayaqyalın gəzilə bilməyən yer" mənasını verən yerli sözdən yaranmışdır.

 Turizm 
Turistlər milli parka parkdan 150 km cənubda yerləşən Morondava şəhərindən bir yolla gedə bilərlər. Antananarivu və ya Mahacanqadan təyyarə ilə gedilə bilən Antsalova şəhərindən də məhdud giriş mümkündür.

 İstinadlar 

 Xarici keçidlər 


 Tsinqi de Bemaraha Təbiət Qoruğu. UNESCO

Kateqoriya:1997-ci ildə yaradılmış qoruq əraziləri
Kateqoriya:Madaqaskar coğrafiyası
Kateqoriya:Madaqaskarın qorunan təbiət əraziləri
Kateqoriya:Madaqaskardakı ümumdünya irsi